ნილოსის ბრძოლა
ნილოსის ბრძოლა (ასევე ცნობილი როგორც აბუქირის ყურის ბრძოლა; ფრანგ. Bataille d'Aboukir) — დიდი საზღვაო ბრძოლა, რომელიც გაიმართა ბრიტანეთის სამეფო საზღვაო ფლოტსა და საფრანგეთის რესპუბლიკის საზღვაო ფლოტს შორის აბუქირის ყურეში, ხმელთაშუა ზღვის სანაპიროზე, ნილოსის დელტაში 1798 წლის 1-დან 3 აგვისტომდე. ბრძოლა იყო ეგვიპტის კამპანიის კულმინაცია, რომელიც მძვინვარებდა როგორც ხმელთაშუა ზღვაზე ასევე აფრიკის კონტინენტზე წინა სამი თვის განმავლობაში, როდესაც დიდი ფრანგული კოლონა მიცურავდა ტულონიდან ალექსანდრიაში, რომელსაც გადაჰყავდა საექსპედიციო ძალები, ნაპოლეონის მეთაურობით. ბრიტანულ ფლოტს ბრძოლაში ხელმძღვანელობდა კონტრ-ადმირალი სერ ჰორაციო ნელსონი; რომელმაც საბოლოოდ დაამარცხა ფრანგები ნილოსის ბრძოლაში ვიცე-ადმირალ ფრანსუა-პოლ ბრუე დ'აიგალიეს მეთაურობით.